Ego Robertus archipresbiter de Duysmo. Notum facio presentibus et futuris quod Jofridus filius domini Manasse de Bremur dedit domui Quinciacensi quicquid iuris habebat et quicquid calumpniabatur in campo qui dicitur Longus Sulcus. Ita quod decetero fratres eiusdem domus totum campum illum libere et quiete possideant imperpetuum. Campum vero qui est ex altera parte aque iuxta pratum quod dicitur Esperreye quitavit eisdem fratribus perpetuo possidendum quocumque modo illum acquirere poterunt. Huius donationis testes fuerunt : Guido de Ayseio et Remundus de Toreyo milites et Henricus Torto Collo prepositus de Aysi. Quod ut ratum permaneat presentem paginam sigilli mei munimine confirmavi. Actum anno gratie millesimo ducentesimo octavo decimo mense novembri.